कमला मिल हादसा : BMC के पांच अधिकारी सस्‍पेंड, जांच के आदेश - Aajabhi.com hindi news, news in hindi, ताजा समाचार, Samachar, आज, भारत देश, दैनिक, india news
Home » National News » Maharashtra » Mumbai » कमला मिल हादसा : BMC के पांच अधिकारी सस्‍पेंड, जांच के आदेश
मुंबई : मध्य मुंबई के पाश इलाके (कमला मिल कंपाउंड) में आधी रात जन्मोत्सव कार्यक्रम के दौरान आग लगने की घटना से 11 महिलाओं समेत 14 लोगों की मृत्यु कमला मिल्स इलाके में होने से जश्न का माहौल मातम में तब्दील हो चुका है। मृतकों में अधिकतर ने दम घुटने से दम तोड़ा है। इस घटना की चर्चा मुंबई की सड़कों से लेकर राजधानी दिल्ली की संसद तक में गूंज रही है। सत्ताधारी शिवसेना और भारतीय जनता पार्टी के बीच बीएमसी में आरोप प्रत्यारोप का दौर भी जारी है। संसद में जहां भारतीय जनता पार्टी के किरीट सोमैया व शिवसेना के अरविंद सावंत टकराते दिखाई पड़े। वहीं महाराष्ट्र नगर निगम में भी ऐसा ही कुछ माहौल रहा । बीएमसी ने इस मामले में कड़ा कदम उठाते हुए 5 अधिकारियों को सस्पेंड कर दिया है। इसके साथ ही मुख्यमंत्री देवेंद्र फडनवीस ने घटना की जांच के आदेश दे घायलों को सभी सुविधाएं मुहैया कराने को कहा है। उन्होंने हादसा स्थल का दौरा भी किया।
जानिए कमला मिल हादसा का पूरा मामला
लोअर परेल के कमला मिल कंपाउंड में यह कमला मिल हादसा वहां स्थित दो रेस्टोरेंट की वजह से हुआ। अब इस मामले में नया खुलासा सामने आ रहा है कि रेस्टोरेंट में आग बुझाने के संयंत्र मौजूद नहीं थे । इसके साथ ही रेस्टोरंट के इमरजेंसी दरवाजों के पास सामान एकत्र कर के रखा गया था जिसके कारण आपातकालीन स्थिति में इन दरवाजों का इस्तेमाल नहीं किया जा सका । आग लगने के बाद दम घुटने से 14 लोगों की मृत्यु हो गई। लापरवाही के इस आरोप में पुलिस ने रेस्टोरेंट के मालिक के खिलाफ गैर इरादतन हत्या का मामला दर्ज किया, अभी मरने वालों की संख्या बढ़ सकती है।
कमला मिल कंपाउंड हादसे में ज्यादातर मृतकों में 22 से 30 वर्ष के लोग शामिल हैं । मृतकों में 11 महिलाएं और 3 पुरुष इसके साथ ही 1 दर्जन से ज्यादा लोग घायल हुए हैं। बताते चलें कि कमला मिल कंपाउंड में आग गुरुवार रात 12:30 बजे के लगभग रेस्टोरेंट में लगी आग इतनी भयानक थी कि दमकल की 8 गाड़ियों 6 वाटर टैंकरों को आग पर काबू पाने में लगभग ढाई घंटे मशक्कत करनी पड़ी। जिस वक्त आग लगी उस समय रेस्टोरेंट के अंदर 50 लोग लगभग मौजूद थे। वहां जन्मदिन पार्टी का आयोजन चल रहा था । कमला मिल कंपाउंड में कई कारपोरेट घरानों के ऑफिस , कई चैनलों के दफ्तर भी हैं। आग की वजह से कुछ न्यूज़ चैनल का प्रसारण कई घंटे तक बाधित भी रहा ।
इस मामले में बीएमसी के मेयर विश्वनाथ महाडेश्वर में जांच के आदेश दिए हैं । उनका कहना है कि जो भी इस मामले में दोषी पाया जाएगा उसके खिलाफ कड़ी कार्रवाई की जाएगी । सामाजिक कार्यकर्ता मंगेश का कहना है कि बीएमसी में कई बार कमला मिल्स परिसर के अवैध ढ़ांचे के संबंध में शिकायत की थी । सपा सांसद जया बच्चन ने एक बयान में कहा कि मैं खुद कमला मिल्स गई हूं वह जगह एक भूल भुलैया की तरह है जहां बहुत छोटी लाइनें हैं , जाहिर है कि वहां लापरवाही हुई है।
# कमला मिल, # कमला मिल्स, # मुम्बई, #KamalaMillsFire, #मुंबई कमला मिल्स आग Mumbai No Comments »
« अखिल भारतीय अखाड़ा परिषद ने जारी की फर्जी बाबाओं की दूसरी सूची (Previous News)
(Next News) AICC प्रवक्ता छत्तीसगढ़ देवव्रत का कांग्रेस से मोहभंग, दिया इस्तीफा »
स्थायी नौकरी की मांग को लेकर रेलवे अप्रैंटिस छात्रों के द्वारा मंगलवार सुबह मुंबई मेंRead More
मुंबई: मोबाइल ऐप बेस्ड टैक्सी सर्विस Ola-Uber के ड्राइवर आज हड़ताल पर हैं। कंपनियों के खराबRead More
LIVE: महाराष्ट्र बंद के दौरान BEST की 15 बसों में तोड़फोड़
महाराष्ट्र: मराठों और दलितों के बीच भड़की हिंसा,100 हिरासत में